

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI** |

4. Natječaj za prijavu projekata i institucionalnu podršku udrugama za 2023. godinu

iz proračuna Općine Vladislavci

Upute za prijavitelje

Datum objave javnog natječaja: 23. listopada 2023.

Rok za dostavu prijava: 23. studenoga 2023.

Molimo vas da prije prijavljivanja na natječaj dobro pročitate ove Upute

S A D R Ž A J

1. NATJEČAJ za prijavu projekata i institucionalnu podršku udrugama za 2023. godinu iz proračuna Općine VLADISLAVCI 3

1.1 CILJEVI JAVNOG POZIVA I PRIORITETI ZA DODJELU SREDSTAVA 3

1.2 PLANIRANI IZNOSI I UKUPNA VRIJEDNOST JAVNOG POZIVA 3

2. FORMALNI UVJETI JAVNOG POZIVA……………………………………………………. 4

2.1 Prihvatljivi prijavitelji: tko može podnijeti prijavu? 4

2.2 Pravo prijave na poziv nemaju……………………………………………………….….. 4

2.3 Prihvatljivi partneri na projektu 4

2.4 Prihvatljive aktivnosti koje će se financirati putem javnog poziva 5

3. KAKO SE PRIJAVITI? 5

3.1 Sadržaj Opisnog obrasca 5

3.2 Sadržaj obrasca Proračuna 6

3.3 Gdje poslati prijavu? 6

3.4 Rok za slanje prijave 6

3.5 Kome se obratiti ukoliko imate pitanja? 6

4. PROCJENA PRIJAVA I DONOŠENJE ODLUKE O DODJELI SREDSTAVA 7

5. POPIS potrebne dokumentacije…………………………………………………… 7

1. NATJEČAJ ZA PRIJAVU PROJEKATA I INSTITUCIONALNU PODRŠKU UDRUGAMA ZA 2023. GODINU IZ PRORAČUNA OPĆINE VLADISLAVCI

1.1 CILJEVI JAVNOG POZIVA I PODRUČJA KOJA POKRIVAJU

**Opći cilj** ovog Natječaja na dostavu projekata i institucionalnu podršku je povećati učinkovitost i sposobnost organizacija civilnog društva za preuzimanje veće uloge i odgovornosti kojima se zadovoljavaju potrebe korisnika i potrebe Općine Vladislavci kao zajednice u cjelini.

**Specifični cilj** ovog Natječaja na dostavu projekata i institucionalnu podršku je provedba aktivnosti od interesa za opće dobro, a kojima se ispunjavaju ciljevi i prioriteti definirani strateškim i planskim dokumentima Općine Vladislavci.

**Natječaj se raspisuje za**:

* **institucionalnu podršku** na temelju programa rada udruge;
* **projekte** koje provodi udruga.

Podnositelj prijave može ostvariti pravo na korištenje podrške Općine Vladislavci za **maksimalno dva programa rada ili projekta** s rokom provedbe do 31. prosinca 2023. godine.

Na ovaj natječaj može se prijaviti program rada zajedno s projektom kojega će udruga provoditi ili maksimalno dva projekta kojega će udruga provoditi za opće dobro.

Aktivnost od interesa za opće dobro u smislu ovog Natječaja je aktivnost koja doprinosi zadovoljenju potreba i ispunjavanju ciljeva i prioriteta definiranih strateškim i planskim dokumentima Općine Vladislavci i Republike Hrvatske i koja podiže kvalitetu života građana Općine Vladislavci i šireg okruženja.

Područja koja obuhvaćaju aktivnosti su: socijalna skrb, potpore udrugama umirovljenika, javne potpore u športu, javne potpore u kulturi, potpore udrugama mladih, potpore udrugama branitelja iz Domovinskog rata i njihovih obitelji, potpore vjerskim zajednicama i potpore ostalim udrugama civilnog društva.

Prioriteti financiranja u navedenim područjima moraju biti usmjereni postizanju ciljeva definiranih strateškim i planskim dokumentima Općine Vladislavci, a utvrđuju se godišnjim programima koje donosi Općinsko vijeće Općine Vladislavci uz proračun Općine Vladislavci.

1.2 PLANIRANI IZNOSI I UKUPNA VRIJEDNOST JAVNOG POZIVA

U Proračunu Općine Vladislavci predviđena su sredstva za financiranje različitih projekata i institucionalne podrške udrugama u 2023. godini.

Ukupno predviđen iznos sredstava za financiranje projekata i institucionalne podrške udrugama u 2023. godini je 71.733,50 EUR/540.476,06 kuna.

Iznos koji će se temeljem ovog natječaja moći dodijeliti udrugama za potporu realizaciji njihovih programa i projekata kojima će se zadovoljiti potrebe Općine Vladislavci i ciljevi definirani strateškim dokumentima je 2.500,00 EUR/18.836,25 kuna.

Sredstva su raspoređena po kategorijama:

1. **Javne potpore u športu** (Program 1014- Razvoj športa i rekreacije, Aktivnost A100101 šport i rekreacija) iznos od 2.500,00 EUR/18.836,25 kuna,

**Način plaćanja**:

Odobrenim programima rada u okviru institucionalne podrške sredstva se isplaćuju u roku od 30 dana od dana potpisa ugovora.

Iznimno za odobrene projekte sukladno dogovoru sredstva se za potrebe provedbe projekta mogu isplatiti u mjesecu provedbe glavnih aktivnosti projekta (manifestacija, događanja, natjecanja, edukacije, itd.) i to uz zamolbu upućenu Općini.

Programi rada udruge se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstava.

**2.** **FORMALNI UVJETI JAVNOG POZIVA**

**2.1 Prihvatljivi prijavitelji: tko može podnijeti prijavu?**

Uvjeti koje podnositelji prijave moraju udovoljavati kako bi ostvarili nepovratna sredstva, odnosno stekli status korisnika financiranja (nastavno: Korisnici) su:

1. udruga mora biti upisana u Registar udruga Republike Hrvatske ili u drugi odgovarajući registar;

2. udruga mora biti upisana u Registar neprofitnih organizacija;

3. udruga mora uredno ispunjavati obveze iz svih prethodno sklopljenih ugovora o financiranju iz proračuna Općine Vladislavci

4. udruga ne smije na natječaj prijaviti više od 2 programa ili projekta;

5. udruga mora uredno plaćati doprinose i poreze te druga davanja prema državnom proračunu i proračunu Općine Vladislavci;

6. udruga mora imati organizacijske kapacitete i ljudske resurse za provedbu programa i projekata, obavljanje javne ovlasti i pružanje socijalnih usluga;

7. mora voditi transparentno financijsko poslovanje;

8. da se protiv udruge odnosno osobe ovlaštene za zastupanje udruge i voditelja programa ne vodi kazneni postupak i da nije pravomoćno osuđen za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba);

9. da za program/projekt nisu u cijelosti već odobrena sredstva iz proračuna Europske unije, državnog proračuna ili proračuna Općine Vladislavci;

10. prijava na natječaj mora sadržavati sve podatke, dokumentaciju i popunjene obrasce određene natječajem i ovim pravilnikom.

Dokaze o ispunjavanju uvjeta iz stavka 1. točaka 1. i 2. točke 2.1. Povjerenstvo iz elektroničkih baza podataka.

**2.2 Pravo prijave na Poziv nemaju:**

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
2. udruge koje nisu upisane u Registar neprofitnih organizacija,
3. udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt),
4. udruge koje su u stečaju,
5. udruge koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Općine,
6. udruge čiji je jedan od osnivača politička stranka.

**2.3 Prihvatljivi partneri na projektu**

Partneri moraju zadovoljiti sve potrebne uvjete prihvatljivosti koje vrijede za prijavitelja navedeni pod točkom 2.1. Poziva.

Prijavitelj i partner uređuju svoj odnos obostranim potpisivanjem partnerske izjave koju popunjenu s potpisom i pečatom odgovorne osobe prilažu uz projekt.

Prijavitelj je odgovoran za provedbu projekta, namjensko trošenje sredstava i redovito izvještavanje.

**Ista udruga koja je prijavitelj može biti partner drugoj udruzi na projektu unutar ovog Natječaja s time da ukoliko prijavljuju zajednički projekt oba partnera ne mogu primiti sredstva za isti projekt i iste troškove!**

**2.3 Prihvatljive aktivnosti koje će se financirati**

Planirano trajanje projekta je do kraja 2023. godine.

Mjesto provedbe je Općina Vladislavci i šire okolno područje.

Prihvatljive projektne aktivnosti su:

* **javne potpore u športu**

3. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Natječaju:

Podnositelj prijave na Natječaj dužan je dostaviti sljedeću dokumentaciju:

1. obrasce za prijavu programa ili projekta:
   1. obrazac opisa programa ili projekta
   2. obrazac proračuna programa ili projekta,
2. obrazac izjave o nepostojanju dvostrukog financiranja,
3. obrazac izjave o partnerstvu, kada je primjenjivo,
4. obrazac životopisa voditelja programa ili projekta,
5. popis priloga koji se prilažu prijavi.
6. potvrdu nadležne Porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave natječaja;
7. uvjerenje o nekažnjavanju odgovorne osobe udruge i voditelja programa/projekta u izvorniku ili preslici, s tim da uvjerenje ne smije biti starije od šest mjeseci od dana objave natječaja;
8. popis članova udruge i zaposlenih, ako je primjenjivo;
9. za obveznike dvojnog knjigovodstva: preslika godišnjeg Izvještaja o prihodima i rashodima, Bilanca i Bilješke uz financijske izvještaje za prethodnu kalendarsku godinu;
10. za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu

Uz prijavu iz može biti priložen materijal o prezentaciji rada udruge (isječci iz novina, brošure, publikacije i slično) na najviše pet stranica.

**3.1. Sadržaj Opisnog obrasca**

Opisni obrazac projekta dio je obvezne dokumentacije, a sadrži podatke o prijavitelju, partnerima te sadržaju projekta koji se predlaže za financiranje.

Opisni obrazac se popunjava prema pitanjima i podnaslovima navedenim u obrascu.

Obrasci u kojima nedostaju podaci vezani uz sadržaj projekta neće biti primljeni u razmatranje. Molimo da se obrazac ispuni na računalu. Ukoliko opisni obrazac sadrži gore navedene nedostatke, prijava će se smatrati nevažećom.

**3.2 Sadržaj obrasca Proračuna**

Obrazac Proračuna dio je obvezne dokumentacije, a sadrži podatke o svim izravnim troškovima projekta, ili programa rada kao i o bespovratnim sredstvima koja se traže od davatelja.

Prijava, u kojoj nedostaje obrazac Proračuna, neće se razmatrati, kao ni prijava u kojoj obrazac Proračuna nije u potpunosti ispunjen. Molimo da se obrazac ispuni na računalu. Ukoliko opisni obrazac sadrži gore navedene nedostatke, prijava će se smatrati nevažećom.

**3.3 Gdje podnijeti prijavu?**

Obvezne obrasce i propisanu dokumentaciju moguće je poslati u papirnatom i elektroničkom obliku (u jednom primjerku).

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.

Prijavni obrasci kao i sva natječajna dokumentacija mogu se podići u Jedinstvenom upravnom odjel Općine Vladislavci ili na Internet stranicama Općine, te se isti s propisanom dokumentacijom u privitku, može dostaviti u zatvorenoj omotnici osobno ili na adresu:

**Općina Vladislavci**  **K. Tomislava 141,** **31414 Vladislavci,**

uz naznaku:

**„4. Natječaj za prijavu projekata i institucionalnu podršku udrugama za 2023. godinu iz proračuna Općine Vladislavci“ - NE OTVARATI“.**

Ukoliko prijavitelj podnosi prijavu na natječaj elektroničkim putem, dužan je elektronički dostaviti i svu propisanu popratnu dokumentaciju.

Podnositelj prijave koji podnosi prijavu na natječaj elektroničkim putem, na zahtjev Općine Vladislavci dužan je dostaviti na uvid svu potrebnu izvornu dokumentaciju i obvezne priloge u izvorniku.

Prijavitelj koji podnosi prijavu na natječaj elektroničkim putem, svoju prijavu može podnijeti na e-mail Općine Vladislavci: vladislavci.tajnik@gmail.com

**3.4 Rok za podnošenje prijave**

**Rok za prijavu je do 23. studenoga 2023. godine.**

Prijava je dostavljena u roku ako je na prijamnom štambilju razvidno da je zaprimljena u pošti od datuma početka do datuma isteka trajanja Poziva. U slučaju da je prijava dostavljena osobno u Općinu, u pisarnici će se na koverti evidentirati datum zaprimanja. U slučaju da se prijava podnosi elektronički, smatra se da jedostavljena u roku ako je primljena do zadnjeg datuma za prijavu.

Sve prijave poslane izvan roka neće biti primljene u razmatranje.

**3.5 Kome se obratiti ukoliko imate pitanja?**

Sva pitanja vezano uz natječaj mogu se postaviti na:

**Općina Vladislavci**

**K. Tomislava 141,** **31404 Vladislavci**

**tel: 031 391 250**

**email: vladislavci.tajnik@gmail.com**

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja prijaviteljima o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave do donošenja Odluke o dodjeli sredstva i potpisa ugovora proći će kroz proceduru definiranu Pravilnikom o financiranju udruga iz proračuna Općine Vladislavci i obrascima za ocjenu prijava iz priloga natječajne dokumentacije.

**5. POPIS POTREBNE DOKUMENTACIJE**

Dokumentacija za prijavu na Natječaj obuhvaća obrasce za prijavu, dokumentaciju prikupljenu od strane nadležnih tijela koju je potrebno prikupiti i priložiti kako je navedeno u točci 3. ovih uputa.

Prilozi natječaja:

- Obrazac 1 - Obrazac opisa programa ili projekta

- Obrazac 2 - Obrazac proračuna

- Obrazac 3 - Izjava o nepostojanju dvostrukog financiranja

- Obrazac 4 - Izjava o partnerstvu

- Obrazac 5 - Životopis

- Obrazac 6 - Popis priloga

- Obrazac 7 - Obrazac za procjenu kvalitete prijave

- Obrazac 8 - Opisni izvještaj projekta/programa rada

- Obrazac 9 - Obrazac financijskog izvješća

- Obrazac 10 - Obrazac ugovora o dodjeli financijskih sredstava.

- Obrazac PROR-POT